
TALSU NOVADA PAŠVALDĪBA

 Nodokļu maksātāja reģistrācijas Nr. 90009113532
    Kareivju iela 7, Talsi, Talsu nov., LV-3201, tālrunis 63232110, e-pasts pasts@talsi.lv
Talsos 

Pielikums
[bookmark: docNr] Talsu novada pašvaldības
[bookmark: docDate]08.07.2026. rīkojumam Nr. TNPCP/26/6-12/89/AK

Talsu novada pašvaldības Centrālās pārvaldes Nekustamo īpašumu un vides aizsardzības departamenta Vides pārvaldības nodaļas vides speciālista amata atklāta konkursa nolikums

1. Vispārīgais noteikums
Atklāta konkursa mērķis ir noskaidrot un apstiprināt Talsu novada pašvaldības (turpmāk – Pašvaldība) Centrālās pārvaldes (turpmāk – Centrālā pārvalde) Nekustamo īpašumu un vides aizsardzības departamenta Vides pārvaldības nodaļas vides speciālista (profesijas kods 2422 31) amata pienākumu izpildei piemērotāko pretendentu, kurš atbilstoši amata kompetencēm nodrošinātu Centrālās pārvaldes Nekustamo īpašumu un vides aizsardzības departamenta funkciju kvalitatīvu un savlaicīgu izpildi.

2. Konkursa komisija
2.1. Konkursa komisija izveidota trīs Centrālās pārvaldes darbinieku sastāvā.
2.2. Centrālās pārvaldes Nekustamo īpašumu un vides aizsardzības departamenta Vides pārvaldības nodaļas vides speciālista amata atklāta konkursa nolikuma (turpmāk – Nolikums) 2.1. punktā minētā komisija veic pretendentu iesniegto pieteikumu dokumentu izvērtēšanu un Nolikumā noteiktajā kārtībā nosaka pretendentu interviju norises laiku un vietu.
2.3. Darbinieks, kurš atbildīgs par konkursa gaitas dokumentēšanu, ar elektroniskā pasta starpniecību paziņo intervijas norises laiku un vietu tiem pretendentiem, kuri tiek aicināti uz darba interviju. Darba intervija var tikt organizēta attālināti, izmantojot komunikāciju tehnoloģijas.
2.4. Komisija ir lemttiesīga, ja komisijas sēdē piedalās trīs komisijas locekļi.
2.5. Komisijas sēdes tiek protokolētas. Protokolēšanu nodrošina Centrālās pārvaldes Administratīvā departamenta vecākais personāla speciālists.
2.6. Komisija sagatavo konkursa norises noslēguma protokolu un kopā ar konkursā uzvarējušā pretendenta iesniegtajiem dokumentiem un ierosinājumu par pretendenta izvirzīšanu pieņemšanai darbā iesniedz to Pašvaldības izpilddirektoram lēmuma apstiprināšanai.

3. Amata pretendenti
3.1. [bookmark: _Hlk138937841]Konkursā var piedalīties un par tā uzvarētāju kļūt jebkura pilngadīga persona, kura iesniegusi pieteikumu kopā ar visiem Nolikumā noteiktajiem nepieciešamajiem pretendentu atlases dokumentiem un saņēmusi augstāko punktu skaitu.
3.2. Pieteikumu ar norādi “Konkursam uz Nekustamo īpašumu un vides aizsardzības departamenta Vides pārvaldības nodaļas vides speciālista amatu” var iesniegt:
3.2.1. nosūtot uz elektroniskā pasta adresi vakances@talsi.lv.
3.2.2. nosūtot pa pastu, norādot adresātu – Talsu novada pašvaldība, Administratīvais departaments,  Kareivju iela 7, Talsi, Talsu novads, LV-3201;
3.2.3. slēgtā aploksnē, ievietojot to pie Pašvaldības ārdurvīm novietotajā pasta kastē, norādot adresātu – Talsu novada pašvaldība, Administratīvais departaments, Kareivju iela 7, Talsi, Talsu novads, LV-3201;
3.3. Pa pastu iesūtītam vai personīgi iesniegtam pieteikumam jābūt personīgi parakstītam, savukārt elektroniskā pasta adresē iesūtītam pieteikumam jābūt parakstītam ar drošu elektronisko parakstu.
3.4. [bookmark: _GoBack]Pieteikums jāiesniedz Pašvaldībā vai jānodrošina tā iesūtīšana pa pastu (pasta zīmogs) vai elektroniskā pasta adresē vakances@talsi.lv līdz 2026. gada 22. jūlijam. Pēc šī termiņa saņemtie pieteikumi netiek vērtēti.
3.5. Pieteikumam jāsatur šādi dokumenti:
3.5.1. dzīves apraksts (CV);
3.5.2. motivācijas vēstule;
3.5.3. nolikuma prasībām atbilstošas augstākās izglītības apliecinoša dokumenta atvasinājums.
3.5.4. B kategorijas autovadītāju apliecības kopija.
3.6. Pretendents var iesniegt amata pienākumu izpildei atbilstošu papildu apmācību apliecinošu dokumentu kopijas, kas apgūtas pēdējo 3 gadu laikā.

4. Pieteikumu izskatīšana, vērtēšanas kritēriji, lēmuma pieņemšana
4.1. Pirmajā kārtā pēc pieteikumu iesniegšanas termiņa beigām piecu darba dienu laikā konkursa komisija atver aploksnes un/vai izvērtē iesūtītos pieteikumus, atlasa tos pieteikumus, kuri satur visus konkursa Nolikuma 3.5. punktā noteiktos pieteikuma dokumentus un izvērtē pretendenta izglītību un pieredzi.
4.2. Otrajā kārtā (darba intervijā ar pretendentu) piedalīties tiek uzaicināti pretendenti ar pirmajā kārtā iegūto lielāko punktu skaitu par izglītību un pieredzi; uz interviju uzaicināmo pretendentu skaitu nosaka komisija, savstarpēji vienojoties. Intervijas laikā tiek vērtētas  pretendenta spējas sniegt kompetentas atbildes uz jomai specifiskiem jautājumiem, saskarsmes spējas un komunikācijas prasmes. 
4.3. Komisija sazināsies tikai ar tiem pretendentiem, kuri tiks aicināti dalībai konkursa otrajā kārtā (darba intervijā).
4.4. Lēmumu pirmajā kārtā par pretendenta atbilstību pieņem, pamatojoties uz šādiem kritērijiem:
4.4.1. [bookmark: _Hlk18489887][bookmark: _Hlk221882440]Otrā līmeņa augstākā izglītība ekonomikā, vides pārvaldībā vai citā radnieciskā jomā – 4 punkti;
4.4.2. Pirmā līmeņa augstākā izglītība ekonomikā, vides pārvaldībā vai citā radnieciskā jomā  – 2 punkti;
4.4.3. Amata pienākumu izpildei atbilstošu papildu apmācību apmeklējums pēdējo 3 gadu laikā – līdz 0,5 punktiem (0,1 punkts par katru, bet ne vairāk kā 5 apmācības vai kursi);
4.4.4. Pieredze vides zinātņu vai līdzīga rakstura koordinējošā, konsultatīvajā vai izglītojošā darbā ilgāka par gadu, vērtē pēdējos 5 gadus – par katru gadu 0,5 punkti;
4.5. Lēmumu otrajā kārtā pēc intervijas par pretendenta atbilstību pieņem, pamatojoties uz šādiem kritērijiem:
4.5.1. pretendenta izpratne par amata pienākumu izpildi (skaidrojums par iespējamām problēmām, to risinājumu, spēja sniegt kompetentas atbildes uz jomai specifiskiem jautājumiem u.c.) – līdz 5 punktiem (subjektīvs vērtējums);
4.5.2. pretendenta saskarsmes spējas, komunikācijas un argumentācijas prasme – līdz 5 punktiem (subjektīvs vērtējums);
4.6. Komisijas locekļiem otrās kārtas (intervijas laikā) ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c. ar amata pienākumiem saistītus jautājumus.
4.7. Komisijas locekļiem ir tiesības uzdot jautājumus pretendentam tā saskarsmes spēju, komunikācijas un argumentācijas prasmju novērtēšanai.
4.8. [bookmark: _Hlk490483396]Lēmumu par pretendenta atbilstību un izvirzīšanu pieņemšanai darbā pieņem, pamatojoties uz pirmajā un otrajā kārtā iegūto punktu kopsummas rezultātu; katra komisijas locekļa piešķirtie novērtējuma punkti katram pretendentam tiek summēti un dalīti ar komisijas locekļu skaitu; tālākai pretendentu vērtēšanai tiek izmantots kritēriju vidējais punktu skaits.
4.9. Ja pretendenti saņēmuši vienādu novērtējumu, priekšrocības ieņemt amatu ir tam pretendentam, par kuru komisija balsojot pieņem lēmumu.
4.10. Komisija pieņem galīgo lēmumu bez pretendentu klātbūtnes, un iesniedz konkursa norises noslēguma protokolu Pašvaldības izpilddirektoram lēmuma apstiprināšanai.
4.11. Par rezultātiem paziņo katram otrās atlases kārtā intervētajam pretendentam rakstveidā piecu darba dienu laikā pēc Pašvaldības izpilddirektora apstiprinājuma sniegšanas.
4.12. [bookmark: _Hlk488737392]Savu piekrišanu atklāta konkursa rezultātā uzsākt Centrālās pārvaldes Nekustamo īpašumu un vides aizsardzības departamenta Vides pārvaldības nodaļas vides speciālista amata pienākumu izpildi konkursa uzvarētājs apliecina rakstveida iesniegumā pēc tam, kad saņēmis informāciju par apstiprināšanu amatā.
4.13. Pretendents, kurš uzvarējis amata konkursā, tiek pieņemts darbā, noslēdzot darba līgumu ar pārbaudes termiņu.
4.14. Ja pretendents, kurš uzvarējis atklātā konkursā, pieņem lēmumu atteikties no Centrālās pārvaldes Nekustamo īpašumu un vides aizsardzības departamenta Vides pārvaldības nodaļas vides speciālista amata pienākumu izpildes, var tikt pieņemts lēmums par nākamā otrajā kārtā intervētā pretendenta ar lielāko iegūto punktu skaitu izvirzīšanu pieņemšanai darbā, ievērojot šī Nolikuma nosacījumus.

5. Noslēguma jautājumi
5.1. Informācija par konkursa prasībām un pretendentu atlases nosacījumiem tiek ievietota Pašvaldības tīmekļvietnē www.talsunovads.lv, Nodarbinātības valsts aģentūras tīmekļvietnē www.nva.gov.lv un tiešsaistes sociālo tīklu tīmekļvietnēs www.facebook.com un www.linkedin.com.
5.2. Pretendenta iesniegtais vai iesūtītais pieteikums tiek reģistrēts pieteikumu saņemšanas reģistrā.
5.3. Pieteikumi, kas saņemti pēc Nolikuma 3.4. punktā noteiktā termiņa, nesatur visu Nolikuma 3.5. punktā noteikto informāciju un dokumentus, netiek izvērtēti.
5.4. Iesniegtie dokumenti pretendentam atpakaļ netiek izsniegti, izņemot gadījumu, ja konkurss tiek atsaukts pēc dokumentu iesniegšanas termiņa beigām.
5.5. Konkursa dokumentiem saskaņā ar Talsu novada pašvaldības 2026. gada 22.janvāra rīkojumu Nr. TNPCP/26/4-4/12/RSJ “Par ierobežotas pieejamības informācijas statusa noteikšanu” ir ierobežotas pieejamības statuss.
5.6. Ja konkursa norise ir bijusi nesekmīga (nav pieteicies neviens pretendents vai pieteikušos pretendentu profesionālā sagatavotība neatbilst amata aprakstā noteiktajām prasībām) un par to pieņemts komisijas lēmums, vai Pašvaldības izpilddirektors neapstiprina lēmumu, var tikt izsludināts atkārtots konkurss.


Izpilddirektore									M. Grohjacka
Šis dokuments ir parakstīts ar drošu elektronisko parakstu un satur laika zīmogu

